Zapisnik sa sjednice Učiteljskog vijeća održane dana 22. prosinca 2020. u 13:00 sati u prostoriji zbornice Osnovne škole Donji Lapac.

Prijedlog dnevnoga reda:

1. Analiza odgojno – obrazovnog rada na kraju prvog polugodišta i podjela izvješća roditeljima
2. Organizacija rada na inventarizaciji sredstava, te donošenje Odluke o godišnjem popisu imovine i obveza
3. Projekt e – Škole i opremanje škole
4. Možebitno.

Nazočni: Štefica Barišić, Olivera Mazija, Josip Prusac, Mirjana Prusac, Dajana Šušnja Jasenko, Božana Brnjas, Ljiljana Klobučar, Martina Gecan, Dino Rupčić, Miroslav Klobučar, Ljubica Godeč, Marija Jelinić, Milena Bajić, Kristina Milan, Radmila Kuga ravnatelj škole Marko Matić i tajnik Zlatko Brnjas kao zapisničar.

Izočni: – opravdali izostanak.

Ravnatelj otvara sjednicu, pozdravlja nazočne učitelje i stručne suradnike, te konstatira da je na sjednici nazočan dovoljan broj učitelja i stručnih suradnika za punovažno odlučivanje. Zatim ravnatelj čita prijedlog dnevnoga reda ove sjednice i pita ima li primjedbi i nadopuna. Primjedbi i nadopuna nema i prijedlog dnevnoga reda daje na glasovanje.

ODLUKA: javnim dizanjem ruku prijedlog dnevnoga reda jednoglasno je usvojen sa 16 javnih glasova.

AD1.) Analiza odgojno – obrazovnog rada na kraju prvog polugodišta i podjela izvješća roditeljima

Ravnatelj čita prvu točku dnevnoga reda te riječ predaje razrednicima, ističe kako će izlaganje od prvog razreda. Riječ su uzima učitelji predmetne i razrednici razredne nastave te ukratko izlagali o svojem razredu, posebne probleme nisu isticali, te svi imaju jednak broj radnih dana. Nakon izlaganja učitelja i razrednika riječ uzima ravnatelj te pita članove imaju li što još za dodati. Pitanja i nadopuna nema te ravnatelj zaključuje prvu točku dnevnoga reda.

AD2.) Organizacija rada na inventarizaciji sredstava, te donošenje Odluke o godišnjem popisu imovine i obveza

Ravnatelj čita drugu točku dnevnoga reda ove sjednice i navodi kako su djelatnici škole obvezni napraviti inventuru. Godišnji popis imovine obavlja se na proizvedenoj dugotrajnoj imovini, na sitnom inventaru te na novcu na ŽR i u blagajni. Ravnatelj zatim predlaže povjerenstvo za godišnji popis imovine i obveza u sljedećem sastavu:

POVJERENSTVO ZA POPIS PROIZVEDENE DUGOTRAJNE IMOVINE

- Miroslav Klobučar - predsjednik povjerenstva

- Marija Jelinić - član

- Monika Petrov - član

POVJERENSTVO ZA POPIS SITNOG INVENTARA

- Božana Brnjas - predsjednik povjerenstva

- Josip Prusac - član

- Predrag Rodić – član

POVJERENSTVO ZA POPIS NOVCA NA ŽIRORAČUNU I U BLAGAJNI

- Olivera Mazija - predsjednik povjerenstva

- Martina Gecan - član

- Ljiljana Klobučar - član

Ravnatelj pita predložene članove da li se slažu, te da li ima primjedbi ili nadopuna. Primjedbi i nadopuna nema te ravnatelj daje na glasovanje.

ODLUKA: Javnim dizanjem ruku prijedlog ravnatelja za imenovanje povjerenstva za godišnji popis imovine i obveza jednoglasno je usvojen sa 16 javnih glasova.

Ravnatelj navodi da popis imovine će se obavit u razdoblju od 11.01.2020. do 15.01.2020. godine prema planu rada pojedinog povjerenstva, i da se ravnatelju Izvješće o popisu i rezultatima popisa s obrazloženjima, mišljenima i prijedlozima u svezi inventarnih razlika, mora izraditi i dostavljen ravnatelju škole najkasnije do 19. siječnja 2020. godine.

AD3.) Projekt e-Škola i opremanje škole

Ravnatelj čita treću točku dnevnoga reda, navodi učiteljima i stručnim suradnicima kako je Osnovna škola Donji Lapac u projektu e – Škole te da opremanje ide dalje zajedno sa postavljanjem bezžičnog interneta koje će se vjeruje riješiti do početka drugog polugodišta.

AD4.) Možebitno

Ravnatelj čita četvrtu točku dnevnoga reda, te navodi članovima da se odmore preko praznika te im želi svako dobro u narednoj godini.

Sjednica završila u 13:30 sati.

Zapisničar: Ravnatelj škole:

Zlatko Brnjas Marko Marić, prof.